
20. zasadnutie	Bod programu MZ č.: 6.
MZ mesta Trnava	Materiál č.:1
10. 02. 2026
Vyhlásenie a určenie podmienok voľby hlavného kontrolóra mesta Trnava
Návrh predkladá:	Návrh spracoval:
JUDr. Peter Bročka, LL.M.
primátor mesta 	Ing. Martina Stanová, MBA.
	Mgr. Stanislava Stračárová
		Odbor organizačný 
	a vnútornej správy
Spracované: 15.01.2026
Číslo spisu: 1999/2026
Návrh uznesenia
Mestské zastupiteľstvo mesta Trnava po prerokovaní:
Vyhlasuje
Voľbu hlavného kontrolóra mesta Trnava na deň 28.4.2026.
Určuje
Požiadavky, ktoré musí spĺňať kandidát na funkciu hlavného kontrolóra:
· Kvalifikačné predpoklady: ukončené minimálne úplne stredné vzdelanie,
· Bezúhonnosť,
Prílohy prihlášky:
· Osobné údaje kandidáta: meno, priezvisko, titul, dátum narodenia, adresa trvalého pobytu a kontaktný údaj
· Písomný súhlas uchádzača so spracovaním a archiváciou osobných údajov v súlade s článkom 6, bod 1, písm. a) Nariadenia európskeho parlamentu a Rady (EÚ) 216/679 a zákonom č. 18/201/ Z.z.
· Údaje potrebné na vyžiadanie výpisu z registra trestov (údaje sú uvedené v §10 ods. 4 písm. a) zákona 330/2007 Z.z. Zákon o registri trestov a o zmene a doplnení niektorých zákonov v znení neskorších predpisov
· Údaj o najvyššom dosiahnutom vzdelaní s úradne overenou fotokópiou príslušného dokladu o dosiahnutom vzdelaní
· Profesijný životopis
Spôsob doručenia prihlášky:
Kandidáti na funkciu hlavného kontrolóra mesta Trnava odovzdajú svoje písomné prihlášky v zalepenej obálke označenej „Voľba hlavného kontrolóra“ najneskôr 14.4.2026 (t.j. najneskôr 14 dní pred dňom konania voľby) na Radnicu, Ulica Hlavná 1, Trnava.
Výkon funkcie hlavného kontrolóra mesta Trnava je na plný pracovný úväzok
Ukladá
Mestskému úradu v Trnave zverejniť vyhlásenie voľby hlavného kontrolóra mesta Trnava na úradnej tabuli mesta Trnava, na webovom sídle mesta - www.trnava.sk, na portáli Úradu práce, sociálnych vecí a rodiny – www.sluzbyzamestnanosti.gov.sk a na centrálnej úradnej elektronickej tabuli /CUET).
Termín: do 18.03.2026
Ukladá
Komisii zriadenej primátorom mesta ( zloženie komisie : .....................)
Vyhodnotiť splnenie požiadaviek kandidátov
Termín: od 15.4.2026 do 17.4.2026 


Dôvodová správa
Súčasné funkčné obdobie hlavného kontrolóra mesta Trnava sa končí dňom 30.04.2026. Nové funkčné obdobie hlavného kontrolóra mesta sa začína dňom, ktorý je určený ako deň nástupu do práce na dobu šiestich rokov, pričom podľa zákona č. 369/1990 Z.z.. o obecnom zriadení v znení neskorších predpisov je týmto dňom, deň nasledujúci po dni skončenia funkčného obdobia predchádzajúceho hlavného kontrolóra. Mestské zastupiteľstvo Mesta Trnava je oprávnené vyhlásiť deň konania voľby hlavného kontrolóra za podmienok ustanovených v znení §§ 18 a 18a uvedeného zákona o obecnom zriadení.
Voľba hlavného kontrolóra sa musí uskutočniť počas posledných 60 dní funkčného obdobia doterajšieho hlavného kontrolóra mesta Trnava, ktoré sa končí 30.04.2026. MR odporučila vykonať voľbu na riadnom zasadnutí MZ dňa 28.04.2026.
Informácia o vyhlásení voľby musí byť zverejnená najmenej 40 dní pred konaním voľby na úradnej tabuli mesta Trnava, na webovom sídle mesta - www.trnava.sk, na portáli Úradu práce, sociálnych vecí a rodiny – www.sluzbyzamestnanosti.gov.sk a na centrálnej úradnej elektronickej tabuli /CUET) do 19.03.2026.
Kandidát na funkciu hlavného kontrolóra musí odovzdať svoju písomnú prihlášku najneskôr 14 dní pred dňom konania voľby, t.j. do 14.04.2026.
Splnenie požiadaviek kandidátmi vyhodnotí primátorom zriadená komisia v termíne od 15.04.2026 do 17.04.2026.
	Na zvolenie hlavného kontrolóra je potrebný súhlas nadpolovičnej väčšiny všetkých poslancov. V prípade, ak ani jeden kandidát nezíska nadpolovičnú väčšinu, koná sa druhé kolo voľby, do ktorého postupujú dvaja kandidáti s najväčším počtom platných hlasov. V prípade rovnosti hlasov do druhého kola volieb postupujú všetci kandidáti s najväčším počtom platných hlasov. V druhom kole je zvolený kandidát s najväčším počtom hlasov, pri rovnosti hlasov rozhoduje žreb. Voľbu je možné vykonať tajným alebo verejným hlasovaním.
Primátor je povinný s právoplatne zvoleným hlavným kontrolórom uzavrieť pracovnú zmluvu k termínu nasledujúcemu po dni skončenia funkčného obdobia predchádzajúceho hlavného kontrolóra, t.j. k 01.05.2026.
Text inzerátu na zverejnenie je na str. 5

Príloha: Text inzerátu
Mesto Trnava
Ulica Hlavná 1, 917 71 Trnava
Vyhlasuje na základe uznesenia mestského zastupiteľstva č. ...........................
Voľbu hlavného kontrolóra mesta Trnava
Požiadavky na kandidáta:
· Kvalifikačné predpoklady: ukončené minimálne úplné stredné vzdelanie,
· Bezúhonnosť,
Prílohy prihlášky:
· Osobné údaje kandidáta: meno, priezvisko, titul, dátum narodenia, adresa trvalého pobytu a kontaktné údaje
· Písomný súhlas uchádzača so spracovaním a archiváciou osobných údajov v súlade s článkom 6, bod 1, písm. a) Nariadenia európskeho parlamentu a Rady (EÚ) 216/679 a zákonom č. 18/2018 Z.z.
· Údaje potrebné na vyžiadanie výpisu z registra trestov (údaje sú uvedené v § 10, ods. 4, písm. a) zákona 330/2007 Z.z Zákon o registri trestov a o zmene a doplnení niektorých zákonov v znení neskorších predpisov
· Údaj o najvyššom dosiahnutom vzdelaní s úradne overenou fotokópiou príslušného dokladu o dosiahnutom vzdelaní
· Profesijný životopis
Termín a miesto podania prihlášky:
· Kandidáti na funkciu hlavného kontrolóra mesta Trnava odovzdajú svoje písomné prihlášky v zalepenej obálke označenej „Voľba hlavného kontrolóra“ najneskôr do 14.04.2026 (t.j. najneskôr 14 dní pred dňom konania voľby) na Radnicu, Ulica Hlavná 1, Trnava.
Platové podmienky:
· Plat hlavného kontrolóra bude stanovený v zmysle § 18c zákona č. 369/1990 Z.z. Zákon o obecnom zriadení v znení neskorších predpisov.
Strana 2 z 2
image1.png




